CELEX: 62018TN0494
Language: ro
Date: 2018-08-17 00:00:00
Title: Cauza T-494/18: Acțiune introdusă la 17 august 2018 – PO/SEAE

22.10.2018   
            
            
               RO
            
            
               Jurnalul Oficial al Uniunii Europene
            
            
               C 381/29
            
         
      Acțiune introdusă la 17 august 2018 – PO/SEAE
      (Cauza T-494/18)
      (2018/C 381/34)
      Limba de procedură: franceza
      
         Părțile
      
      
         Reclamant: PO (reprezentant: N. de Montigny, avocat)
      
         Pârât: Serviciul European de Acțiune Externă
      
         Concluziile
      
      Reclamantul solicită Tribunalului:
      
                  —
               
               
                  să declare și să hotărască:
                  
                              —
                           
                           
                              [anularea] fișei de calcul din 17 octombrie 2017 care i-a fost transmisă prin emailul din aceeași zi de serviciul resurse umane al SEAE;
                           
                        
                              —
                           
                           
                              [anularea] emailului din 16 ianuarie 2018 care i-a fost transmis de serviciul resurse umane al SEAE și care confirmă lipsa de temei legal pentru depășirea plafonului statutar pentru fiul său și pentru fiica sa;
                           
                        
                              —
                           
                           
                              [anularea], în măsura în care este necesar, a deciziei de respingere a reclamației introduse la 17 ianuarie 2018 și notificate reclamantului la 17 mai 2018;
                           
                        
            
                  —
               
               
                  obligarea pârâtului la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă două motive.
      
                  1.
               
               
                  Primul motiv întemeiat pe excepția de nelegalitate, având în vedere că decizia contestată, nota din 15 aprilie 2016 și nota din 22 septembrie 2016 pe care se întemeiază aceasta și Orientările încalcă Statutul funcționarilor Uniunii Europene și Anexa X la acesta.
               
            
                  2.
               
               
                  Al doilea motiv întemeiat pe nelegalitatea deciziei individuale contestate în speță pentru următoarele motive:
                  
                              —
                           
                           
                              încălcarea principiilor prevederii, încrederii legitime și securității juridice și încălcarea principiului bunei administrări, precum și al drepturilor dobândite;
                           
                        
                              —
                           
                           
                              încălcarea dreptului la familie și la educație;
                           
                        
                              —
                           
                           
                              încălcarea principiilor egalității de tratament și nediscriminării;
                           
                        
                              —
                           
                           
                              lipsa evaluării comparative a intereselor și a respectării principiului proporționalității în măsura adoptată.